Horloĝa Turo (Multano)

La Horloĝa Turo de Multano, ankaŭ nomata Ganta-Gar, () estas la sidejo de la urbestraro de Multano en provinco Panĝabio de Pakistano.

 Historio 
La turo kun horloĝo Ganta-Gar en urbo Multano estis konstruita en 1884 dum la tiama brita Hindio. Post la aprobo de leĝo pri municipo en 1883, la britaj regantoj bezonis oficejojn por la administrado de la urbo. Ili do ekkonstruis Ganta-Garon en Multano la 12-an de februaro 1884; la konstruado finiĝis post 4 jarojn da laboroj. Oni konstruis la turon super la ruinoj de la haveli de Ahmad Ĥan Sadozai, kiu estis entute detruita dum la sieĝo de Multano. La halo kaj konstruaĵo prenis la nomojn «halo Ripon» kaj «konstruaĵo Ripon» ĉar Ripon estis la nomo de la tiama vicreĝo en Hindio. Sammaniere, la horloĝa turo prenis la nomon «turo Northbrook» por memorigi la nomon de Northbrook, eksa vicreĝo de Hindio (1872–3).

Post sia kompletiĝo, la konstruaĵo estis malfermita kaj, en 1888, ekgastigis oficejojn. Post la sendependeco de Pakistano en 1947, oni decidis ŝanĝi la nomon de la halo kiel «Halo Ĝinah»; ĝi estas uzata por renkontiĝoj kaj kulturaj programoj, kaj estas malferma al la publiko. Iompostiome, la konstruaĵo fariĝis nesufiĉa por gastigi ĉiujn oficejoj, kaj ankaŭ la halo iĝis tro malgranda por ĉiuj renkontiĝoj; pro tiu kialo, la urbestraro decidis movi la oficejojn en alian situon. Nuntempe, oni pretigas planon por transformi ĉi tiun historian konstruaĵon en muzeon.

eta|maldekstra|300x300ra|Sunsubiro malantaŭ la turo.

 La horloĝo 
La 27-an de oktobro 2011, tri horloĝoj de Ganta-Gar estis riparitaj, kaj ĝi restartigis montri la horon de Pakistano, kiu estas GMT+5. La riparadon faris la horloĝa firmao Rado Watchmaker. La mekanismo kaj la montriloj de la horloĝoj ŝanĝiĝis, tamen la ĉefa ciferdisko de la horloĝo ne estis ŝanĝita. Ĝi funkcias per suna energio. La horloĝo haltis funkcii en 1985.

 La muzeo de Multano 

eta|maldekstra|La Ganta-Gar de Multano datiĝas je la brita-kolonia periodo kaj estis konstruita laŭ la tiel-nomata Hindo-saracena stilo.

La Ganta-Gar fariĝis fine muzeo, kiun la urbestraro nomis «Muzeon de Multanp». La projekto por la starigo de la muzeo jam ricevis buĝeton kaj la laboroj jam komencis, tamen la muzeo ne estas ankoraŭ alirebla por la publiko.

 Referencoj 



Vidu ankaŭ
 Listo de muzeoj en Pakistano

Kategorio:Vizitindaĵoj en Pakistano
Kategorio:Kulturo de Pakistano
Kategorio:Muzeoj en Pakistano